C 344/104
LT
Europos Sąjungos oficialusis leidinys
2023 9 29
Iš paskelbtų naujų duomenų (34) matyti, kad 2023 m. pirmąjį ketvirtį naujų vienaragių skaičius ES buvo palyginti mažas – užregistruoti tik keturi, palyginti su maždaug 20 tokiu pačiu laikotarpiu 2021 ir 2022 m. (atitinkamai 22 ir 20).
2020 m. 1 ketvirtį buvo įsteigti keturi nauji vienaragiai.
Todėl atrodo, kad ES vienaragių radimosi rodiklis sumažėjo iki lygio, kuris buvo prieš COVID-19 pandemiją.
Net esant pastarojo meto augimo tendencijai, ES atsilieka nuo kitų regionų, pavyzdžiui, JAV, Kinijos ir Jungtinės Karalystės, kur susitelkę dauguma vienaragių, nes jie ten yra įsteigti arba perkelti po įsteigimo (35).
Svarbūs veiksniai didinant vienaragių skaičių arba pritraukiant juos iš viso pasaulio yra stiprių ir palankių sistemų kūrimas ir viso ES bendrosios rinkos potencialo išnaudojimas.
Bazinė trajektorija grindžiama 2008–2022 m. laikotarpio duomenimis apie vienaragius.
Šiuo atveju pasirinkta eksponentinė funkcinė forma, kuri gerai atitinka ankstesnio laikotarpio duomenis (15 pav.).
Skaitmeninio dešimtmečio trajektorija neparodyta dėl pastarojo meto ar dabartinio tendencijų nestabilumo.
15 pav.
Vienaragių skaičius ES: ankstesnio laikotarpio duomenys ir bazinė trajektorija.
3.2.10.
Viešųjų paslaugų skaitmenizacija Tikslas – viešųjų paslaugų skaitmenizacija, kai pagrindinės viešosios paslaugos 100 proc. teikiamos internetu ir, kai tinka, Sąjungos piliečiai ir įmonės su viešojo administravimo institucijomis gali bendrauti internetu.
PVRR apibrėžtis — Piliečiai: Pagrindinių viešųjų paslaugų teikimas internetu piliečiams, matuojamas kaip administracinių veiksmų, kuriuos svarbių gyvenimo įvykių atveju galima atlikti vien internetu, dalis.
Atsižvelgiama į šiuos gyvenimo įvykius: gyvenamosios vietos pakeitimą; transportą; ieškinių dėl nedidelių sumų nagrinėjimo procedūros pradėjimą; šeimą; karjerą; studijas ir sveikatą. — Įmonės: Pagrindinių viešųjų paslaugų teikimas internetu įmonėms, matuojamas kaip dalis administracinių veiksmų, kuriuos reikia atlikti norint pradėti verslą ir vykdyti įprastą verslo veiklą ir kuriuos galima atlikti vien internetu.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).